
48 DR.30.6.2005 

 
pembeli tidak mendapat perlindungan insurans.  Tuan Yang di-Pertua,  amalan pembaikan 
kereta melalui penyambungan dua bahagian kereta yang berlainan ataupun kereta potong 
adalah di larang sama sekali.   

 Cara pembaikan ini hanya dibenarkan bagi kenderaan yang dibina menggunakan 
teknik atau proses penyambungan yang tertakluk kepada kelulusan Jabatan Pengangkutan 
Jalan.  Amat malang sekalilah kalau kita beli dan didapati kereta itu kereta potong amat 
malang sekalilah, lain kali beli kereta barulah.   

Tuan Yang di-Pertua, Bukit Gantang, perlindungan insurans kesihatan telah 
disalahgunakan oleh doktor dengan mengenakan bayaran perubatan yang lebih tinggi.  Ini 
menyebabkan kadar premium insurans kesihatan meningkat, doktor pun buat hal juga ya 
Tuan Yang di-Pertua.   

 Tuan Yang di-Pertua antara langkah yang digunakan oleh industri insurans bagi 
mengatasi masalah tersebut adalah bagi para pemegang polisi menanggung sebahagian 
daripada kos rawatan perubatan, maksimum 20 peratus dikenali sebagai co-payment 
ataupun co-insurance dan deductible.  Apabila para pemegang polisi menanggung 
sebahagian daripada kos rawatan adalah dijangka mereka akan memastikan kos yang 
dikenakan oleh pihak hospital adalah munasabah dan bagi rawatan yang perlu dan 
berkaitan sahaja.  Di samping itu jika para pemegang polisi menanggung sebahagian 
daripada kos rawatan kadar premium yang dikenakan untuk polisi berkenaan juga adalah 
rendah. 

 Selain daripada itu pihak industri insurans juga telah mengambil inisiatif lain bagi 
menangani isu doktor mengenakan charge berlebihan termasuklah mengadakan 
perundingan dengan hospital swasta dan mengenalkan senarai panel hospital yang 
diluluskan bagi mengasingkan hospital yang telah mengamalkan perkhidmatan yang 
mencurigakan dan mengenakan charge yang tinggi.   

Tuan Yang di-Pertua, Yang Berhormat Kelana Jaya meminta pandangan 
mengenai jumlah ejen-ejen insurans yang semakin berkurangan buat masa sekarang.   

 [Timbalan Yang di-Pertua (Datuk Dr. Yusof bin Yacob) mempengerusikan 
Mesyuarat] 

 Dato’ Seri Dari. Hilmi bin Yahaya:  Tuan Yang di-Pertua, bilangan ejen-ejen 
insurans hayat berdaftar telah pun menurun daripada 86,230 orang dalam tahun 2003 
kepada 82,551 orang dalam tahun 2004 disebabkan oleh syarat kemasukan minimum bagi 
tenaga agensi telah dinaikkan kepada kelayakan SPM bagi meningkatkan profesionalisme 
ejen-ejen insurans hayat.   

Di samping itu keperluan latihan minimum 30 jam berkuat kuasa pada 1 Januari 
2005 di bawah program pembangunan profesional berterusan setiap tahun bagi tenaga 
agensi hayat yang telah diperkenalkan sebagai sebahagian daripada program pendidikan 
berterusan bagi ejen-ejen insurans juga telah menyebabkan ejen-ejen yang berkenaan 
secara sambilan meninggalkan kerjaya ini.   

Tuan Yang di-Pertua, Yang Berhormat Sri Gading dan Yang Berhormat Parit, 
mengapakah pihak kerajaan tidak mahu menguatkuasakan polisi perlindungan insurans di 
dalam Bahasa Malaysia?  Kerana impaknya terhadap rakyat Malaysia adalah serius.  Yang 
mana rakyat Malaysia masih lagi tidak terdedah sepenuhnya dengan hal-hal yang berkaitan 
dengan perlindungan insurans yang menyebabkan rakyat merasa tertipu kerana 
perlindungan yang diberikan tidak dijelaskan terlebih dahulu kepada pihak pelanggan.   

Tuan Yang di-Pertua kerajaan telah pun menguatkuasakan pelaksanaan 
penggunaan Bahasa Kebangsaan sejak tahun 2001.  Syarikat insurans dikehendaki 
mengeluarkan semua sijil, polisi insurans, risalah jualan dan borang yang membabitkan 
pelanggan runcit dalam dwi bahasa, dua bahasa.  Kesemua syarikat insurans hayat telah 
mematuhi keperluan ini sepenuhnya.   

Bagi kelas perniagaan motor dan kebakaran ianya telah pun dilaksanakan 
sepenuhnya dengan beberapa buah syarikat insurans dalam peringkat akhir perlaksanaan.  
Bagi kelas perniagaan insurans yang lain syarikat insurans telah menunjukkan kemajuan 



pembeli tidak mendapat perlindungan insurans. Tuan Yang di-Pertua, amalan pembaikan kereta melalui penyambungan dua bahagian kereta yang berlainan ataupun kereta potong adalah di larang sama sekali. Cara pembaikan ini hanya dibenarkan bagi kenderaan yang dibina menggunakan teknik atau proses penyambungan yang tertakluk kepada kelulusan Jabatan Pengangkutan Jalan. Amat malang sekalilah kalau kita beli dan didapati kereta itu kereta potong amat malang sekalilah, lain kali beli kereta barulah. Tuan Yang di-Pertua, Bukit Gantang, perlindungan insurans kesihatan telah disalahgunakan oleh doktor dengan mengenakan bayaran perubatan yang lebih tinggi. Ini menyebabkan kadar premium insurans kesihatan meningkat, doktor pun buat hal juga ya Tuan Yang di-Pertua. Tuan Yang di-Pertua antara langkah yang digunakan oleh industri insurans bagi mengatasi masalah tersebut adalah bagi para pemegang polisi menanggung sebahagian daripada kos rawatan perubatan, maksimum 20 peratus dikenali sebagai co-payment ataupun co-insurance dan deductible. Apabila para pemegang polisi menanggung sebahagian daripada kos rawatan adalah dijangka mereka akan memastikan kos yang dikenakan oleh pihak hospital adalah munasabah dan bagi rawatan yang perlu dan berkaitan sahaja. Di samping itu jika para pemegang polisi menanggung sebahagian daripada kos rawatan kadar premium yang dikenakan untuk polisi berkenaan juga adalah rendah. Selain daripada itu pihak industri insurans juga telah mengambil inisiatif lain bagi menangani isu doktor mengenakan charge berlebihan termasuklah mengadakan perundingan dengan hospital swasta dan mengenalkan senarai panel hospital yang diluluskan bagi mengasingkan hospital yang telah mengamalkan perkhidmatan yang mencurigakan dan mengenakan charge yang tinggi. Tuan Yang di-Pertua, Yang Berhormat Kelana Jaya meminta pandangan mengenai jumlah ejen-ejen insurans yang semakin berkurangan buat masa sekarang. [Timbalan Yang di-Pertua (Datuk Dr. Yusof bin Yacob) mempengerusikan Mesyuarat]. Dato' Seri Dari. Hilmi bin Yahaya: Tuan Yang di-Pertua, bilangan ejen-ejen insurans hayat berdaftar telah pun menurun daripada 86,230 orang dalam tahun 2003 kepada 82,551 orang dalam tahun 2004 disebabkan oleh syarat kemasukan minimum bagi tenaga agensi telah dinaikkan kepada kelayakan SPM bagi meningkatkan profesionalisme ejen-ejen insurans hayat. Di samping itu keperluan latihan minimum 30 jam berkuat kuasa pada 1 Januari 2005 di bawah program pembangunan profesional berterusan setiap tahun bagi tenaga agensi hayat yang telah diperkenalkan sebagai sebahagian daripada program pendidikan berterusan bagi ejen-ejen insurans juga telah menyebabkan ejen-ejen yang berkenaan secara sambilan meninggalkan kerjaya ini. Tuan Yang di-Pertua, Yang Berhormat Sri Gading dan Yang Berhormat Parit, mengapakah pihak kerajaan tidak mahu menguatkuasakan polisi perlindungan insurans di dalam Bahasa Malaysia? Kerana impaknya terhadap rakyat Malaysia adalah serius. Yang mana rakyat Malaysia masih lagi tidak terdedah sepenuhnya dengan hal-hal yang berkaitan dengan perlindungan insurans yang menyebabkan rakyat merasa tertipu kerana perlindungan yang diberikan tidak dijelaskan terlebih dahulu kepada pihak pelanggan. Tuan Yang di-Pertua kerajaan telah pun menguatkuasakan pelaksanaan penggunaan Bahasa Kebangsaan sejak tahun 2001. Syarikat insurans dikehendaki mengeluarkan semua sijil, polisi insurans, risalah jualan dan borang yang membabitkan pelanggan runcit dalam dwi bahasa, dua bahasa. Kesemua syarikat insurans hayat telah mematuhi keperluan ini sepenuhnya. Bagi kelas perniagaan motor dan kebakaran ianya telah pun dilaksanakan sepenuhnya dengan beberapa buah syarikat insurans dalam peringkat akhir perlaksanaan. Bagi kelas perniagaan insurans yang lain syarikat insurans telah menunjukkan kemajuan.